Publication: Magyar Közlöny
Issue: MK-2011-80 (Year: 2011, Number: 80)
Era: contemporary
Section: lenni mindegyikük sajátosságaira.” [53/1993. (X. 13.) AB határozat, ABH 1993, 323, 327.]
Paragraph Index: 491

4. Az Alkotmánybíróság alkotmányossági felülvizsgálatával, így a közjogi érvénytelenség vizsgálatával összefüggõ hatásköre nem terjedhet ki az alkotmánymódosítások olyan jellegû eljárási körülményeinek minõsítésére, amelyek alapvetõen a megalkotás politikai megalapozottságára, célszerûségére vonatkoznak, sem pedig azok tudományos szempontú tartalmi kritikájára. Az Alkotmánybíróság az alkotmányvédelem legfõbb szerve. Az alkotmányozó hatalom által létrehozott Alkotmányt a maga egészében és egységében hivatott védeni. Az alkotmánymódosító törvények alkotmányossági felülvizsgálatának kérdése éppen ezért nem a hatalommegosztás szemszögébõl vizsgálandó. Az Alkotmánybíróság a számára adott értelmezõ hatalom birtokában köteles arra törekedni, hogy az alkotmánymódosítás által az Alkotmány részévé tett rendelkezéseket az Alkotmány egészére figyelemmel az alkotmánybírósági joggyakorlatba integrálja. Budapest, 2011. július 12. Dr. Stumpf István s. k., alkotmánybíró A párhuzamos indokoláshoz csatlakozom: Dr. Paczolay Péter s. k., az Alkotmánybíróság elnöke Dr. Bragyova András alkotmánybíró különvéleménye

Source: https://magyarkozlony.hu/hivatalos-lapok/6168e2996ecaa8600a073d5c20a3ea56fc3bf947/dokumentumok/38cb31e03d83aada29d49395abb3cca1d1b795ed/letoltes